**Anexa 2**

**Repere pentru realizarea și evaluarea unei resurse educaționale deschise**

Structura prezentată mai jos vizează realizarea unei resurse educaționale deschise care poate fi utilizată de către un profesor în procesul de predare-învățare-evaluare, în scopul susținerii, în activitatea desfășurată cu elevii, a formării/exersării/dezvoltării competențelor specifice.

1. **Cerințe de realizare**

Resursa educațională deschisă va respecta următoarele **cerințe de realizare**:

* **Prima pagină** va conține: titlul resursei (eventual tema - mai largă - vizată), disciplina, clasa, autorul și sigla CRED, după caz
* **Conținutul propriu-zis al resursei** va include, în relație cu titlul, disciplina de studiu, clasa și competența specifică vizată:
  + text scris, material audio, imagini
  + teme de reflecție
  + aplicații/ evaluare.

La acestea se vor adăuga de către echipa tehnică cartoane de început și de final (în cazul resurselor video).

În cazul în care resursa nu este de tip video (de exemplu: pagina web, prezentare ppt/sway) autorul(pentru resursele educaționale create pentru învățământul preșcolar, primar sau gimnazial și care a urmat cursul **CRED**) va insera, după caz, la finalul resursei textul „Această resursă a fost creată în cadrul proiectului „Curriculum Relevant, Educație Deschisă pentru toți”-CRED”.

1. **Fișă descriptivă a resursei educaționale deschise**

Structură și repere de completare a fișei descriptive:

|  |  |
| --- | --- |
| **I. Date generale** | |
| **Titlul resursei educaționale deschise propuse** | *Titlul oferit trebuie să fie sintetic și sugestiv pentru resursa propusă* |
| **Disciplina** | *Disciplina pentru care este propusă resursa, conform planului-cadru în vigoare* |
| **Clasa** | *Clasa pentru care este recomandată resursa* |
| **Autor** | *Numele, prenumele autorului care propune resursa* |
| **II. Prezentarea resursei educaționale deschise** | |
| **Competența specifică vizată** | *Este indicată competența specifică (conform programei școlare în vigoare) pe care o vizează resursa educațională propusă* |
| **Durata resursei** *(de completat exclusiv pentru resurse video)* | *Este indicată, orientativ, durata resursei video* |
| **Scurtă prezentare a resursei educaționale deschise propuse** *(10-15 rânduri)* | *Sunt oferite detalii relevante despre resursa educațională propusă:*   * *Scopul urmărit de resursă*   *De exemplu, pot fi vizate:*   * *realizarea învățării în contexte variate care țin cont de particularitățile grupului țintă* * *îmbunătățirea învățării și a rezultatelor învățării prin modul de realizare a evaluării (ca autoevaluare/ evaluare colegială)* * *Rezultate așteptate ale utilizării resursei* * *1-2 concepte cheie pentru resursa propusă* * *Alte note distinctive ale resursei (dacă este cazul)* |
| **Elemente agregate** | *Sunt menționate link-uri la resursele utilizate ca părți componente în construcția resursei (acolo unde este cazul), de exemplu: imagini, secvențe audio/video, aplicații.* |
| **III. Comentarii** | |
| **Alte aspecte utile de împărtășit cu privire la utilizarea resursei educaționale deschise în activitatea cu elevii**  *(10-12 rânduri)* | *În această secțiune pot fi oferite recomandări, precizări, reflecții despre modalitățile de utilizare a resursei educaționale deschise propuse, utile de împărtășit celor care vor să o valorifice în lucrul cu elevii.*  *Pot fi**făcute recomandări referitoare la:*   * *forme de organizare a clasei în relație cu nivelul de pregătire pe care îl au elevii* * *utilizarea resursei în relație cu nevoi specifice de învățare* * *posibilitatea de valorificare a resursei la alte discipline*   *Pot fi făcute precizări referitoare la apartenența resursei la un set de materiale care vizează o temă mai largă.* |

1. **Criterii de evaluare a unei resurse educaționale deschise**

|  |  |
| --- | --- |
| **Criteriul** | **Descriptori** |
| **Concordanța cu programa școlară** | * Susținerea activității de formare, dezvoltare și evaluare a competențelor din programa școlară (prin accentul pus pe competențe, nu pe conținuturi) * Valorificarea recomandărilor metodologice existente în programa școlară referitoare la strategiile didactice care contribuie predominant la realizarea competențelor |
| **Relevanță** | * Prezentarea unei teme de actualitate și a unor aspecte semnificative din perspectiva disciplinei de studiu * Facilitarea educației incluzive * Valorificarea experienței de viață a elevilor * Facilitarea învățării active și interactive care pot contribui la creșterea motivației, interesului și implicării elevilor în propria învățare |
| **Accesibilitate** | * Adecvarea conținutului științific, a limbajului utilizat la grupul țintă vizat (la nivelul de dezvoltare specific vârstei căreia i se adresează) * Ușurința citirii, urmăririi și înțelegerii conținutului resursei (având în vedere, densitatea informațiilor, text scris, mesaj în format audio, ritmul de prezentare, timpul de redare pe secvență) |
| **Corectitudine** | * Corectitudinea științifică a conținutului resursei * Corectitudinea tehnoredactării * Claritatea și coerența prezentării |
| **Valoarea pentru învățare/Deschideri pentru învățare autentică** | * Stimularea gândirii critice, a creativității elevilor * Facilitarea relaționării cu alte domenii ale cunoașterii, deschiderea spre inter- și transdisciplinaritate * Valorificarea unor elemente anterior utilizate/cunoscute într-o formă nouă, inedită |
| **Calitatea proiectării și realizării resursei** | * Susținerea unei învățări atractive cu rol de optimizare a învățării prin modul de proiectare propus de resursă (de exemplu: durata fiecărei secvențe, durata resursei, dimensiunea și fontul textului, imagini -- număr, tip, claritate, adecvare la conținut --, culori, material audio, unitatea stilistică) * Excluderea oricărei forme de discriminare |